pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ตอบข้ออภิปราย Coding
วันพุธที่ 31 กรกฎาคม 2562
ตอบข้ออภิปราย Coding
รมช.ศึกษาธิการ ตอบข้ออภิปรายเกี่ยวกับการเรียน Coding
เมื่อวันที่ 26 กรกฎาคม 2562 ณ ศูนย์ประชุมใหญ่ทีโอที คุณหญิงกัลยา โสภณพนิช รัฐมนตรีช่วยว่าการกระทรวงศึกษาธิการ ได้เข้าร่วมการประชุมร่วมของรัฐสภาครั้งที่ 4 สมัยสามัญประจําปี ครั้งที่ 1 โดยได้ตอบข้ออภิปรายของนางสาวกุลธิดา รุ่งเรืองเกียรติ สมาชิกสภาผู้แทนราษฎร พรรคอนาคตใหม่ ในฐานะสมาชิกรัฐสภา เกี่ยวกับนโยบายของรัฐบาลด้านศึกษาเรื่องส่งเสริมการเรียนภาษาคอมพิวเตอร์ (Coding)
รมช.ศึกษาธิการ กล่าวว่า รัฐบาลได้ให้ความสําคัญกับการเรียนรู้ Coding โดยกําหนดไว้ในนโยบายด้านการศึกษาของรัฐบาลที่แถลงต่อรัฐสภา และกระทรวงศึกษาธิการก็มีนโยบายส่งเสริมและสนับสนุนการสื่อสารภาษาต่าง ๆ ของเด็กไทย ทั้งภาษาไทย ภาษาต่างประเทศ ตลอดจนภาษาคอมพิวเตอร์ หรือ Coding ซึ่งเป็นทักษะภาษาใหม่ที่จะใช้สื่อสารกับคอมพิวเตอร์และเทคโนโลยีในอนาคต ทําให้เข้าใจการทํางานของปัญญาประดิษฐ์ (Artificial Intelligence: AI) และหุ่นยนต์ สอดคล้องกับการเตรียมกําลังคนของประเทศให้มีทักษะเท่าทันโลกยุคดิจิทัล มีอาชีพ ตลอดจนมีคุณภาพชีวิตที่ดีขึ้น
ขณะนี้กระทรวงศึกษาธิการพร้อมที่จะขับเคลื่อน Coding ทั้งในเรื่องของอุปกรณ์ และบุคลากรที่มีความเชี่ยวชาญจากสํานักงานส่งเสริมการสอนวิทยาศาสตร์และเทคโนโลยี (สสวท.) ที่สามารถอบรมให้กับครูวิทยาศาสตร์และเทคโนโลยีที่สมัครใจและมีความพร้อมจะเรียนรู้เรื่อง Coding และแน่นอนว่า จะไม่เป็นการเพิ่มภาระของครู แต่หากดําเนินการอย่างต่อเนื่อง จะช่วยลดความเหลื่อมล้ําในการเรียนรู้ Coding ของเด็กในพื้นที่ห่างไกลกับเด็กในเมืองได้ด้วยเทคโนโลยีที่มีความทันสมัย
ทั้งนี้ ได้รับทราบว่าขณะนี้ญี่ปุ่นได้ประกาศให้ Coding เป็นนโยบายสําคัญของชาติ รวมทั้งกําหนดให้นักเรียนในระดับชั้นประถมศึกษาทั่วประเทศเรียนภาษา Coding ตั้งแต่ปี 2020 เป็นต้นไป เช่นเดียวกับจีนที่ประกาศให้การจัดการเรียนการสอน Coding เป็นนโยบายสําคัญของประเทศเช่นกัน
อรพรรณ ฤทธิ์มั่น : สรุป
ยุทธพงศ์ เลือกกลั่นดี : ถ่ายภาพ/กราฟิก
นวรัตน์ รามสูต : เรียบเรียง
กลุ่มประชาสัมพันธ์ สร.ศธ. : รายงาน
รัฐบาลไทย-ข่าวทำเนียบรัฐบาล-สำนักงานสลากเผยความคืบหน้าประชาพิจารณ์สลากรวมชุด
วันจันทร์ที่ 9 เมษายน 2561
สํานักงานสลากเผยความคืบหน้าประชาพิจารณ์สลากรวมชุด
ความคืบหน้าของการเปิดให้ประชาชนมีส่วนร่วมในการแสดงความคิดเห็นและประชาพิจารณ์การจัดทําสลากแบบรวมชุด ซึ่งเปิดให้แสดงความคิดเห็นผ่านช่องทางเว็บไซต์ของสํานักงานสลากกินแบ่งรัฐบาล www.glo.or.th และผ่านตู้ ปณ. 22 ปณ.นนทบุรี อ.เมือง จ.นนทบุรี 11000
วันนี้ (9 เมษายน 2561) เวลาประมาณ 15.00 น. ที่สํานักงานสลากกินแบ่งรัฐบาล นายธนวรรธน์ พลวิชัย กรรมการสลากกินแบ่งรัฐบาล ในฐานะโฆษกคณะกรรมการสลากกินแบ่งรัฐบาล ได้กล่าวถึงความคืบหน้าของการเปิดให้พี่น้องประชาชนเข้ามามีส่วนร่วมในการแสดงความคิดเห็นและประชาพิจารณ์เรื่องการจัดทําสลากแบบรวมชุด ซึ่งเปิดให้แสดงความคิดเห็นผ่านช่องทางเว็บไซต์ของสํานักงานสลากกินแบ่งรัฐบาล www.glo.or.th และผ่านตู้ ปณ. 22 ปณ.นนทบุรี อ.เมือง จ.นนทบุรี 11000 ตั้งแต่วันที่ 1 เมษายน 2561 เป็นต้นมานั้น ขณะนี้ มีผู้สนใจแสดงความเห็นผ่านเว็บไซต์แล้ว 1,135 ราย ส่วนใหญ่เป็นผู้ลงทะเบียนซื้อ-จองล่วงหน้าสลากกินแบ่งรัฐบาล โดยเกือบร้อยละ 70 เห็นว่าควรทําสลากรวมชุด แบบชุด 5 ใบ ราคาชุดละ 400 บาท และต้องการซื้อสลากแบบรวมชุดจากผู้จําหน่ายที่มีจุดจําหน่ายประจํา และมีบัตรตัวแทนจําหน่าย เพื่อให้สามารถตรวจสอบได้
โฆษกคณะกรรมการสลากฯ กล่าวต่อไปอีกว่า นอกจากการทําประชาพิจารณ์ผ่านเว็บไซต์และตู้ ปณ. 22 และเดินทางลงพื้นที่ในจังหวัดต่างๆ ได้แก่จังหวัดเลย เชียงใหม่ ภูเก็ตและนครสวรรค์ แล้วนั้น ภายในเดือนเมษายนนี้ สํานักงานสลากฯ จะจัดเวทีเสวนาผู้เกี่ยวข้องเกี่ยวกับธุรกิจสลาก เพื่อเป็นอีกช่องทางหนึ่งในการรับฟังความคิดเห็น โดยจะเชิญตัวแทนจําหน่ายที่เป็นผู้พิการ และตัวแทนจําหน่ายรายย่อยทั่วไป นักวิชาการและภาคประชาสังคม ขึ้นเวทีร่วมเสวนาด้วย ส่วนกําหนดการ วันเวลาที่ชัดเจน จะแจ้งให้ทราบต่อไป
นายธนวรรธน์ ฯ กล่าวในตอนท้ายว่า สํานักงานฯ จะเปิดรับฟังความคิดเห็นประชาชนผ่านเว็บไซต์และตู้ ปณ.ดังกล่าว จนถึงวันที่ 30 มิถุนายน 2561 จากนั้นจะนําความคิดเห็นที่ได้มารวบรวมและกลั่นกรองนําเสนอคณะกรรมการสลากกินแบ่งรัฐบาล เพื่อนําไปสู่การตัดสินใจที่รอบคอบ รัดกุมและเกิดประโยชน์สูงสุดต่อไป
รัฐบาลไทย-ข่าวทำเนียบรัฐบาล-กระทรวงแรงงาน สำนักงานประกันสังคม อัดเม็ดเงิน 30,000 หมื่นล้านบาท เสริมสภาพคล่องการจ้างงานในสถานประกอบการที่ได้รับผลกระทบจากโรคโควิด-19 [กระทรวงแรงงาน]
วันศุกร์ที่ 10 เมษายน 2563
กระทรวงแรงงาน สํานักงานประกันสังคม อัดเม็ดเงิน 30,000 หมื่นล้านบาท เสริมสภาพคล่องการจ้างงานในสถานประกอบการที่ได้รับผลกระทบจากโรคโควิด-19 [กระทรวงแรงงาน]
กระทรวงแรงงาน สํานักงานประกันสังคม อัดเม็ดเงิน 30,000 หมื่นล้านบาท เสริมสภาพคล่องการจ้างงานในสถานประกอบการที่ได้รับผลกระทบจากโรคโควิด-19
หม่อมราชวงศ์ จัตุมงคล โสณกุล รัฐมนตรีว่าการกระทรวงแรงงาน เปิดเผยว่า จากสถานการณ์การแพร่ระบาดของโรคไวรัสโควิด-19 ที่ส่งผลกระทบต่อสภาวะเศรษฐกิจโดยรวมของประเทศ ทั้งนี้ ยังส่งผลกระทบไปยังสถานประกอบการที่ต้องประสบปัญหาขาดทุนหมุนเวียนสภาพคล่องทางการเงิน ทําให้ลูกจ้าง ผู้ประกันตนได้รับผลกระทบในการจ้างงาน รัฐบาล และกระทรวงแรงงาน ได้มีมาตรการ เพื่อช่วยเหลือผู้ประกอบการที่ได้รับผลกระทบจากสภาวะเศรษฐกิจจากโรคโควิด-19 ให้สามารถรักษาการจ้างงาน ทําให้ผู้ประกันตนมีงานทําต่อเนื่องและอยู่ในระบบประกันสังคม โดยขณะนี้ กระทรวงแรงงาน โดยสํานักงานประกันสังคมได้มีโครงการสินเชื่อเพื่อส่งเสริมการจ้างงาน วงเงินไม่เกิน 30,000 ล้านบาท โดยเป็นการกู้เพื่อ Refnance ได้ไม่เกินร้อยละ 50 ของวงเงินปล่อยกู้ของแต่ละธนาคาร โดยมีระยะเวลาการยื่นคําขอกู้ตั้งแต่เริ่มโครงการจนถึง 31 ธันวาคม 2563 หรือจนกว่าวงเงินโครงการจะหมด โดยวงเงินสินเชื่อที่ได้รับการอนุมัติ เพื่อส่งเสริมการจ้างงาน จํานวน 30,000 ล้านบาท ได้มีการจัดสรรดังนี้
1. วงเงิน 18,000 ล้านบาท สําหรับสถานประกอบการที่มีลูกจ้างไม่เกิน 50 คน วงเงินกู้ไม่เกิน 5 ล้านบาท ต่อราย
2. วงเงิน 9,000 ล้านบาท สําหรับสถานประกอบการที่มีลูกจ้าง 51 – 200 คน วงเงินกู้ไม่เกิน 10 ล้านบาทต่อราย
3. วงเงิน 3,000 ล้านบาท สําหรับสถานประกอบที่มีลูกจ้างเกิน 200 คน วงเงินกู้ไม่เกิน 15 ล้านบาทต่อราย
ส่วนอัตราดอกเบี้ยเงินกู้นั้น สถานประกอบการที่สนใจกู้และมีหลักทรัพย์ค้ําประกัน อัตราดอกเบี้ย จะอยู่ที่ร้อยละ 3 ต่อปี และคงที่ 3 ปี และในกรณีสถานประกอบการที่สนใจกู้ที่ไม่มีหลักทรัพย์ ค้ําประกันหรือใช้บุคคลค้ําประกัน อัตราดอกเบี้ยจะอยู่ที่ร้อยละ 5 ต่อปี และคงที่ 3ปี สําหรับข้อกําหนดของสถานประกอบการที่จะเข้าร่วมโครงการต้องขึ้นทะเบียนกับสํานักงานประกันสังคมและจ่ายเงินสมทบเข้ากองทุนประกันสังคมมาแล้วไม่น้อยกว่า 3 เดือน และต้องรักษาจํานวนผู้ประกันตนไม่น้อยกว่าร้อยละ 80 ของจํานวนผู้ประกันตน ณ วันที่ได้รับสินเชื่อตลอดอายุโครงการ 3 ปี ทั้งนี้เพื่อไมให้ส่งผลกระทบให้มีการเลิกจ้างลูกจ้างในสถานประกอบการ
ผู้ประกอบการที่สนใจสามารถติดต่อเข้าร่วมโครงการสินเชื่อเพื่อส่งเสริมการจ้างงานได้ที่สํานักงานประกันสังคมจังหวัด/สาขา เพื่อขอหนังสือรับรองสถานะความเป็นสถานประกอบการ นําไปติดต่อขอยื่นกู้กับธนาคารที่เข้าร่วมโครงการฯ ปัจจุบันได้แก่ ธนาคารเพื่อการส่งออกและนําเข้าแห่งประเทศไทย (ExIM BANK) อย่างไรก็ดี ขณะนี้สํานักงานประกันสังคมกําลังมีการดําเนินการบันทึกข้อตกลงกับธนาคารอื่นเพื่อเข้าร่วมโครงการฯ ด้วย ทั้งนี้ โครงการสินเชื่อเพื่อส่งเสริมการจ้างงานเป็นโครงการฯ ที่ดําเนินงานตามระเบียบคณะกรรมการประกันสังคมว่าด้วยการจัดหาผลประโยชน์ของกองทุนประกันสังคม พ.ศ.2559 ที่สามารถนําเม็ดเงินไม่เกินร้อยละ 10 ของเงินกองทุนประกันสังคมมาลงทุนทางสังคม เพื่อประโยชน์ทางอ้อมแก่นายจ้างและผู้ประกันตนได้ นอกจากจะช่วยเป็นทุนหมุนเวียนและเสริมสร้างสภาพคล่องในสถานประกอบการรักษาสภาพการจ้างงานแล้ว ยังทําให้เกิดทุนหมุนเวียนในระบบเศรษฐกิจภายในประเทศ และพัฒนาเศรษฐกิจโดยรวมของประเทศอีกด้วย
กองเผยแพร่และประชาสัมพันธ์
10 เมษายน 2563
รัฐบาลไทย-ข่าวทำเนียบรัฐบาล-บริษัท ท่าอากาศยานไทย จำกัด (มหาชน) จัดกิจกรรมมอบอุปกรณ์เครื่องช่วยฟังให้แก่ผู้ที่มีสมรรถภาพการได้ยินผิดปกติ ซึ่งอาศัยอยู่ในชุมชนรอบท่าอากาศยานสุวรรณภูมิ
วันพฤหัสบดีที่ 28 กันยายน 2560
บริษัท ท่าอากาศยานไทย จํากัด (มหาชน) จัดกิจกรรมมอบอุปกรณ์เครื่องช่วยฟังให้แก่ผู้ที่มีสมรรถภาพการได้ยินผิดปกติ ซึ่งอาศัยอยู่ในชุมชนรอบท่าอากาศยานสุวรรณภูมิ
นายศิโรตม์ ดวงรัตน์ ผู้อํานวยการท่าอากาศยานสุวรรณภูมิ บริษัท ท่าอากาศยานไทย จํากัด (มหาชน) (ทอท.)  เป็นประธานในพิธีมอบอุปกรณ์เครื่องช่วยฟังให้แก่ผู้ที่มีสมรรถภาพการได้ยินผิดปกติ ซึ่งอาศัยอยู่ในชุมชนรอบท่าอากาศยานสุวรรณภูมิ (ทสภ.) จํานวน 13 ราย
เมื่อวันที่ 25 กันยายน 2560 ณ อาคารสํานักงานท่าอากาศยานสุวรรณภูมิ (AOB)
การมอบอุปกรณ์เครื่องช่วยฟังให้แก่ผู้ที่มีสมรรถภาพการได้ยินผิดปกติแก่ผู้อาศัยโดยรอบ ทสภ. เป็นกิจกรรมต่อเนื่องจากการดําเนินโครงการตรวจสุขภาพหูและสมรรถภาพการได้ยินให้กับประชาชนที่อาศัยโดยรอบ ทสภ. ซึ่ง ทอท. ได้จัดต่อเนื่องตั้งแต่เปิดดําเนินการ และมีผู้เข้ารับการตรวจในโครงการฯ จํานวนมากกว่า 3,000 คนต่อปี โดยในปี 2559 มีผู้เข้าร่วมโครงการฯ จํานวน 3,040 คน ผลการตรวจของบริษัท มารุ่งโรจน์ จํากัด ซึ่งเป็นบริษัทที่มีความชํานาญเฉพาะด้านและมีประสบการณ์การให้บริการตรวจสมรรถภาพการได้ยิน พบว่า มีผู้ที่มีสมรรถภาพการได้ยินปกติ จํานวน 2,424 คน และผู้ที่มีสมรรถภาพการได้ยินผิดปกติ จํานวน 616 คน แบ่งเป็น 3 กลุ่ม ได้แก่
1. เกิดจากความเสื่อมตามวัยหรืออายุ จํานวน 474 คน
2. เกิดจากการเจ็บป่วยหรือพิษยา จํานวน 117 คน
3. เกิดจากการได้รับเสียงดังมากกว่าปกติในที่ทํางาน จํานวน 25 คน
ทอท. ได้เริ่มจัดกิจกรรมมอบอุปกรณ์เครื่องช่วยฟังฯ ในปี 2560 เป็นปีแรก โดยคัดเลือกจากผู้เข้าร่วมโครงการฯ ตั้งแต่ปี 2556 - 2559 มีผู้ผ่านการพิจารณาและรับรองผลจากโสต ศอ นาสิกแพทย์ ว่าเป็นผู้ที่มีสมรรถภาพการได้ยินผิดปกติในระดับรุนแรงและควรได้รับอุปกรณ์เครื่องช่วยฟัง จํานวน 13 ราย และบางรายได้รับ 2 เครื่อง รวมทั้งสิ้น 19 เครื่อง คิดเป็นเงินจํานวน 475,000 บาท
ทอท. ให้ความสําคัญต่อการสนับสนุนคุณภาพชีวิตของชุมชนโดยรอบท่าอากาศยานที่อยู่ในความรับผิดชอบทั้ง 6 แห่ง ได้แก่ ท่าอากาศยานสุวรรณภูมิ ท่าอากาศยานดอนเมือง ท่าอากาศยานเชียงใหม่ ท่าอากาศยานแม่ฟ้าหลวง เชียงราย ท่าอากาศยานภูเก็ต และท่าอากาศยานหาดใหญ่ โดย ทสภ. ได้จัดกิจกรรมและโครงการส่งเสริมการพัฒนาคุณภาพชีวิตชุมชน การศึกษา และโครงการเพื่อสาธารณะประโยชน์ให้กับชุมชนที่อยู่โดยรอบ ทสภ. อย่างต่อเนื่อง ตั้งแต่เปิดดําเนินการ เช่น มอบรถเข็นสําหรับผู้พิการ มอบชุดอุปกรณ์สนามเด็กเล่นและอุปกรณ์เครื่องกีฬา มอบชุดยาเวชภัณฑ์เบื้องต้นแก่ผู้พิการและผู้ด้อยโอกาส สนับสนุนงบประมาณเพื่อก่อสร้างอาคารโรงเรียนหลังใหม่ทดแทนของเก่าที่ชํารุดทรุดโทรมของโรงเรียนเทวะคลองตรง สนับสนุนงบประมาณสร้างสวนหย่อม AOT เพื่อสุขภาพผู้สูงอายุเทศบาลตําบลบางพลี สนับสนุนงบประมาณสร้างศาลาที่พักผู้โดยสารประจําทางสุขสมาน เป็นต้น นอกจากนี้ ทสภ. ได้จัดโครงการส่งเสริมและสนับสนุนเศรษฐกิจชุมชน และด้านสิ่งแวดล้อม เช่น โครงการตลาดนัดแรงงาน โครงการนําร่องพัฒนาระบบนิเวศชุมชนโดยรอบ ทสภ. เป็นต้น
รัฐบาลไทย-ข่าวทำเนียบรัฐบาล-ปลัดกอบชัยฯ เยี่ยมชมและให้กำลังใจผู้ประกอบการ OTOP SMEs  ภาคเหนือ ที่นำสินค้าอุปโภคบริโภคที่มีคุณภาพได้มาตรฐานมาจำหน่าย
วันอังคารที่ 18 สิงหาคม 2563
ปลัดกอบชัยฯ เยี่ยมชมและให้กําลังใจผู้ประกอบการ OTOP SMEs  ภาคเหนือ ที่นําสินค้าอุปโภคบริโภคที่มีคุณภาพได้มาตรฐานมาจําหน่าย
นายกอบชัย สังสิทธิสวัสดิ์ ปลัดกระทรวงอุตสาหกรรม เยี่ยมชมและให้กําลังใจผู้ประกอบการ OTOP SMEs  ภาคเหนือ ที่นําสินค้าอุปโภคบริโภคที่มีคุณภาพได้มาตรฐานมาจําหน่าย
วันนี้ (18 สิงหาคม 2563) นายกอบชัย สังสิทธิสวัสดิ์ ปลัดกระทรวงอุตสาหกรรม พร้อมด้วย
นายบรรจง สุกรีฑา ผู้ตรวจราชการกระทรวงอุตสาหกรรม ให้เกียรติเยี่ยมชมและให้กําลังใจผู้ประกอบการ OTOP SMEs จากคณะกรรมการส่งเสริมการดําเนินงานพัฒนาประสิทธิภาพองค์กร กลุ่มที่ 6 ภาคเหนือนําสินค้าอุปโภคบริโภคที่มีคุณภาพได้มาตรฐานมาจําหน่าย ภายใต้กิจกรรม "สปอ. ร่วมใจช่วยผู้ประกอบการไทย สู้ภัยโควิด-19" ในระหว่างวันที่ 17-28 สิงหาคม 2563 โดยมีสินค้า อาทิ ผลิตภัณฑ์จากเหล็กน้ําพี้ ยาสีฟันสมุนไพร แชมพู สบู่ ผลิตภัณฑ์บํารุงผม โลชั่นเปลือกกล้วยไข่ กล้วยตาก น้ําพริกกุ้ง ธัญพืชอบกรอบ ขนมเปี๊ยะ กระหรี่ปั๊ป ฯลฯ บริเวณ ชั้น 1 อาคารสโมสรกระทรวงอุตสาหกรรม (อาคารนารายณ์)
รัฐบาลไทย-ข่าวทำเนียบรัฐบาล-ภาครัฐบูรณาการ"สมาร์ทซิตี้ไทยแลนด์" เร่งพัฒนาเมืองอัจฉริยะทั่วประเทศ
วันพุธที่ 13 มีนาคม 2562
ภาครัฐบูรณาการ"สมาร์ทซิตี้ไทยแลนด์" เร่งพัฒนาเมืองอัจฉริยะทั่วประเทศ
ภาครัฐบูรณาการ"สมาร์ทซิตี้ไทยแลนด์" เร่งพัฒนาเมืองอัจฉริยะทั่วประเทศ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม ร่วมงานเปิดตัวสมาร์ทซิตี้ไทยแลนด์ (Smart City Thailand Takeoff) โดยมี พลเอกประจิน จั่นตอง รองนายกรัฐมนตรี และประธานขับเคลื่อนการพัฒนาเมืองอัจฉริยะ เป็นประธานเปิดงาน ณ โรงแรมพาร์ค ไฮแอท ถ.วิทยุ เมื่อวันที่ 11 มีนาคม 2562
ทั้งนี้ เป็นความร่วมมือของสํานักงานส่งเสริมเศรษฐกิจดิจิทัล (ดีป้า) สํานักงานนโยบายและแผนพลังงาน (สนพ.) สํานักงานนโยบายและแผนการขนส่งและจราจร(สนข.) ร่วมกันจัดกิจกรรม "สมาร์ทซิตี้ไทยแลนด์" ตามที่รัฐบาลมุ่งมั่นจะนําประเทศไทยเป็นประเทศที่รายได้สูง ประชาชนมีคุณภาพชีวิตที่ดีและใช้เทคโนโลยีดิจิทัลเป็นเครื่องมือในการดําเนินการ สําหรับวาระเร่งด่วนที่ต้องพัฒนาเมืองอัจฉริยะทั่วประเทศ ได้แก่ กลุ่มเมืองเดิมต้องปรับปรุงให้น่าอยู่ ส่วนกลุ่มเมืองใหม่ต้องออกแบบให้ทันสมัยด้วยเทคโนโลยีอัจฉริยะตามลักษณะของเมืองอัจฉริยะ 7 ด้าน อาทิ เศรษฐกิจอัจฉริยะเป็นต้น ทั้งนี้ ไทยมีเป้าหมายเมืองอัจฉริยะคือ ในปีแรกที่ผ่านมาได้นําร่องเมืองอัจฉริยะ 7 จังหวัด 10 พื้นที่ ได้แก่ ภูเก็ต เชียงใหม่ กรุงเทพฯ เป็นต้นส่วนปีที่ 2 คือปี 2562 จะขยายไปสู่ 24 จังหวัด 30 พื้นที่ และภายใน 5 ปีเริ่มปี 2563-2565 จะขยายไปทั่ว ประเทศ 77 จังหวัด 100 พื้นที่ต่อไป
*********************
รัฐบาลไทย-ข่าวทำเนียบรัฐบาล-รัฐบาลโดยกระทรวงอุตสาหกรรมจัดจุดบริการประชาชน บริเวณท้องสนามหลวง จุดบริการที่ 6 หน้าโรงละครแห่งชาติ และโซนใต้
วันพุธที่ 18 มกราคม 2560
รัฐบาลโดยกระทรวงอุตสาหกรรมจัดจุดบริการประชาชน บริเวณท้องสนามหลวง จุดบริการที่ 6 หน้าโรงละครแห่งชาติ และโซนใต้
18 มค 60 รัฐบาลโดยกระทรวงอุตสาหกรรมจัดจุดบริการประชาชน บริเวณท้องสนามหลวง จุดบริการที่ 6 หน้าโรงละครแห่งชาติ และโซนใต้
วันที่ 18 ม.ค.2560 รัฐบาลโดยกระทรวงอุตสาหกรรม ร่วมกับธนาคารพัฒนารัฐวิสาหกิจขนาดกลางและขนาดย่อมแห่งประเทศไทย(ธพว.) จัดจุดให้บริการอํานวยความสะดวกแก่ประชาชนบริเวณท้องสนามหลวง จุดบริการที่ 6 หน้าโรงละครแห่งชาติ และโซนใต้ นําทีมโดย นายณัฐพล ณัฏฐสมบรูณ์ ผู้ตรวจราชการกระทรวงอุตสาหกรรม นายวรมิตร ครุฑโต รองกรรมการผู้จัดการ ธพว. และนายวิชิต กรวิทยาคุณ อดีตกรรมการ ธพว. พร้อมด้วยเจ้าหน้าที่ บริการอาหารและเครื่องดื่ม ช่วงเช้า-เย็นดังนี้
- ข้าวเหนียวไก่ทอด 500 ชุด
- ขนมจีบหมูและแฮมเบอร์เกอร์ 500 ชุด
- ก๋วยเตี๋ยวเรือ 500 ถ้วย
- ซาลาเปา+ขนมปัง 500 ชุด
- กล้วยหอม 1,400 ลูก
- ข้าวเหนียวหมูทอด 500 ชุด
- น้ําดื่ม 1,080 ขวด
- น้ําส้ม 500 แก้ว
- ยาดม 1,800 หลอด
แจกจ่ายแก่ทหาร ตํารวจ เจ้าหน้าที่ อาสาสมัคร และประชาชนที่มาร่วมถวายสักการะพระบรมศพและถวายอาลัยแด่พระบาทสมเด็จพระเจ้าอยู่หัวปรมินทรมหาภูมิพลอดุลยเดช
รัฐบาลไทย-ข่าวทำเนียบรัฐบาล-วัดส่งเสริม รร.ในชุมชน
วันพุธที่ 16 ตุลาคม 2562
วัดส่งเสริม รร.ในชุมชน
นางกนกวรรณ วิลาวัลย์ รัฐมนตรีช่วยว่าการกระทรวงศึกษาธิการ เดินทางไปเคารพสักการะสมเด็จหลวงปู่ทวดเยียบน้ําทะเลจืด และสนทนาธรรมกับพระครูปุญญาพิศาล เจ้าอาวาสวัดพะโคะ ที่อําเภอสทิงพระ จังหวัดสงขลา
เมื่อวันศุกร์ที่ 11 ตุลาคม 2562 เวลา 9.00 น. นางกนกวรรณ วิลาวัลย์ รัฐมนตรีช่วยว่าการกระทรวงศึกษาธิการ เดินทางไปเคารพสักการะสมเด็จหลวงปู่ทวดเยียบน้ําทะเลจืด และสนทนาธรรมกับพระครูปุญญาพิศาล เจ้าอาวาสวัดพะโคะ ที่อําเภอสทิงพระ จังหวัดสงขลา เพื่อความเป็นสิริมงคล และหาแนวทางส่งเสริมการจัดการศึกษาของโรงเรียนในพระพุทธศาสนา ในระหว่างการลงพื้นที่ตรวจเยี่ยมการจัดการศึกษาตลอดชีวิตเพื่อการมีงานทํา ของ กศน.อําเภอกระแสสินธุ์ จังหวัดสงขลา
รมช.ศึกษาธิการ กล่าวว่า เมื่อมาเยือนพื้นที่ใด ก็ให้ความสําคัญกับการเคารพสักการะสิ่งศักดิ์สิทธิ์ประจําจังหวัด พร้อมตรวจเยี่ยมและรับฟังปัญหาความต้องการในการจัดการศึกษาด้วย และจากการได้สนทนากับพระครูปุญญาพิศาล เจ้าอาวาสวัดพะโคะ ทําให้ทราบว่า วัดพระโคะได้อุปถัมภ์การจัดการศึกษาของโรงเรียนสมเด็จเจ้าพะโคะ ทั้งการมอบทุนการศึกษาแก่นักเรียน ปีละกว่า 1 แสนบาท การสร้างอาคารเรียน งบประมาณกว่า 25 ล้านบาท ตลอดจนปรับปรุงสภาพแวดล้อมต่าง ๆ โดยใช้รายได้ของวัดพะโคะและเงินบริจาคของชาวบ้านตลอดจนผู้มีจิตศรัทธา เพื่อสร้างประโยชน์อันทรงคุณค่าแก่พื้นที่เป็นอย่างมาก
นอกจากนี้ เจ้าอาวาสวัดพะโคะยังได้สะท้อนปัญหาเกี่ยวการปลูกฝังให้เด็กและเยาวชนรักชาติ ศาสนา พระมหากษัตริย์ให้มากขึ้น พร้อมบรรจุวิชาพระพุทธศาสนาไว้ในหลักสูตรการเรียนการสอนในทุกระดับ เพื่อให้ศาสนาเป็นกลไกสําคัญในการปลูกฝังคุณธรรมจริยธรรม ความรักชาติ รักถิ่นกําเนิด และรักโรงเรียน ที่จะสร้างความผูกพันระหว่างนักเรียนกับโรงเรียน ที่โรงเรียนจะมิใช่เพียงสถานที่เรียนที่ต้องมาในตอนเช้าและเดินออกไปในตอนเย็นเท่านั้น รวมทั้งยังมีข้อกังวลใจเกี่ยวกับการอ่านออกเขียนได้ด้วย เพราะสามเณรบางรูปแม้จะเรียนจบชั้น ป.6 แล้ว แต่ก็ยังอ่านไม่ออกและเขียนไม่ได้ จึงฝากให้กระทรวงศึกษาธิการช่วยหาแนวทางการแก้ไขอย่างเป็นระบบต่อไปด้วย
"กระทรวงศึกษาธิการกําลังรวบรวมข้อมูลของผู้อุปถัมภ์และสนับสนุนการจัดการศึกษาเป็นรายจังหวัด โดยเฉพาะวัดต่าง ๆ ที่เห็นความสําคัญของการศึกษาในชุมชน เพื่อพัฒนาสังคมให้ดีขึ้น รวมทั้งจะช่วยสื่อสารให้ประชาชนและสาธารณชนได้รับรู้ว่า พระพุทธศาสนา วัด ไปจนถึงพระสงฆ์ ได้อุปถัมภ์และสร้างคุณประโยชน์แก่การศึกษาในพื้นที่ต่าง ๆ มาอย่างยาวนานต่อเนื่อง" รมช.ศึกษาธิการ กล่าว
โรงเรียนสมเด็จเจ้าพะโคะ ตั้งอยู่ที่อําเภอสทิงพระ จังหวัดสงขลา เป็นโรงเรียนที่เกิดจากการยุบรวมของโรงเรียนวัดพะโคะและโรงเรียนวัดชุมพล เมื่อปี 2539 ปัจจุบันจัดการศึกษาตั้งแต่ระดับอนุบาล 1 ถึงมัธยมศึกษาปีที่ 3 มีนักเรียนรวม 190 คน และมีว่าที่ ร.อ.วีรฉัตร โสเจยยะ เป็นผู้อํานวยการโรงเรียน
นวรัตน์ รามสูต: สรุป/เรียบเรียง
อิทธิพล รุ่งก่อน: ถ่ายภาพ
กลุ่มประชาสัมพันธ์ สร.ศธ.: รายงาน
รัฐบาลไทย-ข่าวทำเนียบรัฐบาล-ติดตามผลของกระทู้ ๓ ดง (สิทธิในที่ดิน)
วันศุกร์ที่ 10 กรกฎาคม 2563
ติดตามผลของกระทู้ ๓ ดง (สิทธิในที่ดิน)
สรุปการตอบกระทู้ถามในการประชุมวุฒิสภา  วันจันทร์ที่ ๒๗ มกราคม ๒๕๖๓
เรื่อง  ติดตามผลของกระทู้ ๓ ดง (สิทธิในที่ดิน)
ผู้ตั้งกระทู้ถาม นางสาวภัทรา วรามิตร สมาชิกวุฒิสภา
ถาม รัฐมนตรีว่าการกระทรวงมหาดไทย
ผู้ตอบ รัฐมนตรีช่วยว่าการกระทรวงมหาดไทย (นายนิพนธ์ บุญญามณี)
ผู้ถาม : นางสาวภัทรา วรามิตร สมาชิกวุฒิสภา ถามกระทู้โดยสรุปดังนี้
ขอติดตามผลของกระทู้ ๓ ดง ใน ๔ ประเด็น คือ (๑) ในการประชุมคณะกรรมการ นโยบายที่ดินแห่งชาติ ครั้งที่ ๑/๒๕๖๓ วันที่ ๑๖ มกราคม ๒๕๖๓ ไม่มีวาระการประชุมเกี่ยวกับเรื่องที่ดิน ดงน้ําจั้น ดงบ้านอ้น และดงเหล่าแขม ท้องที่กมลาไสย จังหวัดกาฬสินธุ์ จะมีการน าเรื่องดังกล่าวเข้าที่ประชุม เมื่อใด และจะมีการลงพื้นที่แสวงหาข้อมูลเพิ่มเติมหรือไม่ (๒) กรณีการไม่ได้รับสิทธิช่วยเหลือในส่วน การเกษตรกรที่ไม่มีเอกสารสิทธิ จะมีมาตรการใดรองรับหรือไม่ (๓) กรณีที่ดินดงปากน้ําซึ่งผู้เข้าครอบครอง เข้าทําประโยชน์ได้สิทธิเช่าซื้อ และได้ให้เอกสารสิทธิในที่ดิน ทั้งที่มีพื้นที่ติดกับที่ดินทั้ง ๓ แห่งดังกล่าว ดังนั้น ขอให้ทบทวนแผนบูรณะชนบทที่ใช้มานานแล้วเพื่อให้สอดคล้องกับสภาพปัจจุบัน และ (๔) การติดตาม ความคืบหน้ากระทู้ถาม มีแนวทางเร่งรัดการดําเนินการอย่างไร นอกจากนี้ การออกกฎหมายเกี่ยวกับการปรับปรุงกระทรวง ทบวง กรม เพื่อนําไปสู่การดําเนินการการจัดการที่ดินจะใช้เวลาเท่าไร
ผู้ตอบ : รัฐมนตรีช่วยว่าการกระทรวงมหาดไทย (นายนิพนธ์ บุญญามณี) ตอบชี้แจงกระทู้โดยสรุปดังนี้
นายนิพนธ์ บุญญามณี รัฐมนตรีช่วยว่าการกระทรวงมหาดไทย ได้รับมอบหมายให้ตอบชี้แจง ได้ตอบชี้แจงว่า (๑) การดําเนินการตามกฎหมายเกี่ยวกับการจัดการที่ดิน มีคณะกรรมการ ๒ คณะ คือ คณะกรรมการ นโยบายที่ดินแห่งชาติและคณะกรรมการจัดที่ดิน กรณีคณะกรรมการจัดที่ดิน เดิมมีรัฐมนตรีว่าการกระทรวงทรัพยากร ธรรมชาติและสิ่งแวดล้อมเป็นประธาน หลังจากกฎหมายใหม่มีรัฐมนตรีว่าการกระทรวงมหาดไทยเป็นประธาน ซึ่งขณะนี้กฎหมายเกี่ยวกับการปรับปรุงกระทรวง ทบวง กรม ยังไม่มีการตราขึ้น ทําให้การถ่ายโอนอํานาจยังกระทําไม่ได้ ดังนั้น การประชุมคณะกรรมการจัดที่ดินจึงไม่สามารถประชุมได้โดยเรื่องที่ดินทั้ง ๓ พื้นที่ดังกล่าวต้องเข้าคณะกรรมการจัดที่ดิน ส่วนการประชุม ในวันที่ ๑๖ มกราคม ๒๕๖๓ เป็นการประชุมคณะกรรมการนโยบายที่ดินแห่งชาติ (๒) การช่วยเหลือเกษตรกร ของกระทรวงพาณิชย์ และกระทรวงเกษตรและสหกรณ์ ทั้งในส่วนเกษตรกรที่อยู่ในที่ดินของรัฐไม่ว่ารูปแบบใด (บัตรชมพู) และเกษตรกรที่อยู่ในที่ดินที่มีเอกสารสิทธิ (บัตรเขียว) จะได้รับสิทธิในการช่วยเหลือและได้รับ การดูแลตามนโยบายของรัฐ โดยในส่วนบัตรชมพูต้องมีการตรวจสอบการเข้าทําประโยชน์จริงและเนื้อที่เป็นไปตามที่ได้ลงทะเบียนไว้ ทั้งนี้ ถ้าถูกต้องตามหลักเกณฑ์จะได้รับสิทธิจากนโยบายดังกล่าว และ (๓) กรณีดงปากน้ําที่ได้รับสิทธิการเช่าซื้อ และนําไปสู่การออกโฉนด เนื่องจากมีการพิสูจน์พื้นที่มีร่องรอย ๗ การเข้าทําประโยชน์มาก่อน ซึ่งต่างจากพื้นที่ ๓ แห่ง หากจะให้มีการทบทวนต้องรอให้มีการดําเนินการประชุมคณะกรรมการจัดที่ดินก่อน นอกจากนี้ การตรากฎหมายเกี่ยวกับการปรับปรุงกระทรวง ทบวง กรม เป็นเรื่องของสภาจึงไม่อาจกําหนดเวลาแน่นอนได้ ทั้งนี้จะไปประสานกับรัฐมนตรีว่าการกระทรวง ทรัพยากรธรรมชาติและสิ่งแวดล้อมเพื่อเร่งรัดกฎหมายฉบับดังกล่าวต่อไป
​
(โปรดตรวจสอบการถาม-ตอบ กระทู้ถามที่เป็นทางการ จากสํานักงานเลขาธิการวุฒิสภาอีกครั้ง)
รัฐบาลไทย-ข่าวทำเนียบรัฐบาล-การทิ้งหน้ากากอนามัยอย่างถูกวิธี
วันพุธที่ 8 เมษายน 2563
การทิ้งหน้ากากอนามัยอย่างถูกวิธี
ถูกต้อง ปลอดภัย ปลอดเชื้อ
-เขียนหรือติดหน้าถุงว่าหน้ากากอนามัย
-ทิ้งหน้ากากอนามัยลงในถุงพลาสติก
-มัดปากถุงให้แน่น
รัฐบาลไทย-ข่าวทำเนียบรัฐบาล-สำนักงานสลากฯ แจงกรณีไม่ปรากฎตัวเลขสะท้อนแสง anti copy บนสลากบางฉบับ
วันพุธที่ 10 ตุลาคม 2561
สํานักงานสลากฯ แจงกรณีไม่ปรากฎตัวเลขสะท้อนแสง anti copy บนสลากบางฉบับ
สืบเนื่องจาก สลากงวดประจําวันที่ 16 ตุลาคม 2561 งวดที่ 39 ชุดที่ 52 เกิดข้อผิดพลาดในระหว่างกระบวนการพิมพ์ ทําให้ตัวเลขสะท้อนแสงป้องกันการถ่ายเอกสาร(anti copy) หรือตัวเลขสีส้ม ไม่ปรากฎอยู่บนใบสลากบางฉบับ
สืบเนื่องจาก สลากงวดประจําวันที่ 16 ตุลาคม 2561 งวดที่ 39 ชุดที่ 52 เกิดข้อผิดพลาดในระหว่างกระบวนการพิมพ์ ทําให้ตัวเลขสะท้อนแสงป้องกันการถ่ายเอกสาร(anti copy) หรือตัวเลขสีส้ม ไม่ปรากฎอยู่บนใบสลากบางฉบับ ซึ่งไม่ส่งผลต่อการตรวจรางวัลหรือการขึ้นเงินรางวัลแต่อย่างใด พี่น้องประชาชนท่านใด ที่ซื้อสลากดังกล่าวไปแล้ว หากถูกรางวัลจะสามารถนํามาขอรับเงินรางวัลได้ตามปกติ อย่างไรก็ตาม ในส่วนของการตรวจสอบสลากว่าเป็นสลากปลอมหรือไม่นั้น ในเบื้องต้น นอกเหนือจากตัวเลขสะท้อนแสงป้องกันการถ่ายเอกสาร (anti copy) แล้ว ยังสามารถพิจารณาองค์ประกอบอื่นๆ ประกอบกัน ได้แก่ การตรวจสอบคุณลักษณะทั่วไปของสลาก คือ ความหนาบางของกระดาษ รูปภาพบนสลาก ขนาดของตัวเลข ความชัดเจนของภาพ อีกทั้งสามารถตรวจสอบคุณลักษณะพิเศษของสลาก โดยสังเกตว่ากระดาษที่ใช้พิมพ์สลากจะมีลายน้ําในเนื้อกระดาษเมื่อส่องกับแสงไฟหรือแสงสว่างจะเห็นลายน้ํารูปนกวายุภักษ์ในเนื้อกระดาษ และเมื่อส่องกับแสงไฟสีม่วง หรือแสงยูวี จะมองเห็นเส้นไหมและลายเส้นพาดผ่านตัวเลขมีลักษณะเรืองแสง และเส้นมีความต่อเนื่อง หรือตรวจสอบด้วยการสแกนบาร์โค้ด 2 มิติ ซึ่งจะต้องปรากฎข้อมูลตรงกับเลขบนสลาก
สํานักงานสลากกินแบ่งรัฐบาล กราบขออภัยพี่น้องประชาชนผู้ซื้อสลากและผู้จําหน่ายสลากทุกท่านในความผิดพลาดดังกล่าวมา ณ โอกาสนี้ และหากประสงค์จะสอบถามรายละเอียดเพิ่มเติม สามารถติดต่อสอบถามได้ที่ศูนย์รับแจ้งข้อมูลข่าวสาร ฯ หรือ call center โทร. 0-2528-9999 หรือ ตรวจสอบหมายเลขสลากดังกล่าวได้ที่ www.glo.or.th
รัฐบาลไทย-ข่าวทำเนียบรัฐบาล-สธ.เตือนผู้เลี้ยงแมว ระวังติดกลากแมว
วันอาทิตย์ที่ 9 กันยายน 2561
สธ.เตือนผู้เลี้ยงแมว ระวังติดกลากแมว
กระทรวงสาธารณสุข เตือนผู้เลี้ยงแมว ระวังติดโรคกลากจากการสัมผัสใกล้ชิดกับแมวที่เป็นโรค หรืออุปกรณ์ เครื่องนอนของแมว  ขอให้พาแมวไปตรวจสุขภาพและให้วัคซีนตามโปรแกรมที่กําหนด
กระทรวงสาธารณสุข เตือนผู้เลี้ยงแมว ระวังติดโรคกลากจากการสัมผัสใกล้ชิดกับแมวที่เป็นโรค หรืออุปกรณ์ เครื่องนอนของแมว ขอให้พาแมวไปตรวจสุขภาพและให้วัคซีนตามโปรแกรมที่กําหนด
นายแพทย์โอภาส การย์กวินพงศ์ รองปลัดกระทรวงสาธารณสุข และโฆษกกระทรวงสาธารณสุข ให้สัมภาษณ์กรณีโซเชียลมีเดียเสนอข่าวเรื่องการติดเชื้อราจากแมว ว่า มีโอกาสพบได้ โดยเฉพาะเชื้อราในกลุ่มที่เรียกเป็นภาษาง่ายๆ ว่า กลาก (ringworm) ติดต่อจากการสัมผัสโดยตรงกับแมวที่ติดเชื้อรา หรือติดจากสิ่งแวดล้อมที่แมวที่มีเชื้ออาศัยอยู่ เช่นอุปกรณ์ที่รองนอน พรมที่นอน เนื่องจากสปอร์ของเชื้อราชนิดนี้ สามารถอยู่ได้นานเป็นเดือน แมวที่ไม่ได้แสดงอาการของการติดเชื้อก็อาจเป็นพาหะนําเชื้อราชนิดดังกล่าวในบ้านได้เช่นเดียวกัน ผู้ที่ติดเชื้อกลากแมว ผิวหนังจะมีลักษณะเป็นวงกลมสีแดง ขอบนูนหนา และขยายวงขึ้น การรักษาโรคนี้ แพทย์จะสั่งจ่ายยาตามความรุนแรงของการติดเชื้อ โดยใช้ยาทารักษาเชื้อรา ซึ่งจะต้องรักษาอย่างต่อเนื่อง ติดต่อกันนาน 2-4 สัปดาห์ เพื่อให้แน่ใจว่าฆ่าเชื้อราที่ทําให้เกิดโรคได้หมด และลดความเสี่ยงกลับไปติดเชื้อซ้ํา รวมทั้งการดูแลสุขอนามัยส่วนบุคคล ทําความสะอาดเครื่องนอนและเสื้อผ้าอย่างสม่ําเสมอ
ด้านนายสัตวแพทย์พรพิทักษ์ พันธ์หล้า รองผู้อํานวยการสํานักโรคติดต่อทั่วไป กรมควบคุมโรค กล่าวว่า โดยปกติแมวเป็นสัตว์เลี้ยงที่มีการแพร่โรคมายังคนได้ต่ํา แต่เนื่องจากมีพฤติกรรมที่ชอบคลุกคลีใกล้ชิดกับคน ทําให้มีโอกาสนําเชื้อโรคบางชนิดมาสู่คนได้ เช่นแบคทีเรีย เชื้อรา โปรโตซัว โดยเฉพาะในกลุ่มเด็กเล็ก กลุ่มแม่ที่ตั้งครรภ์ ผู้มีภูมิต้านทานต่ํา หรืออยู่ในภาวะถูกกดภูมิคุ้มกัน จุดสําคัญหลักๆ ที่มักเป็นเหตุทําให้เกิดการติดเชื้อจากแมวมายังคน ได้แก่ การสัมผัสสิ่งขับถ่ายโดยตรงของแมว จากหมัดของแมว การโดนกัดและข่วน รวมถึงการสัมผัสขนหรือผิวหนังที่ติดเชื้อจากน้องแมว
นายสัตวแพทย์พรพิทักษ์กล่าวต่อว่า สิ่งง่ายๆ ที่ผู้เลี้ยงแมวควรปฏิบัติมีดังนี้ 1.ล้างมือก่อนรับประทานอาหาร และหลังจากสัมผัสแมว 2.พาแมวไปตรวจสุขภาพและให้วัคซีนตามโปรแกรมที่กําหนด 3.หากโดนแมวกัดและข่วน ต้องรีบล้างแผลด้วยน้ําสะอาดและใส่ยา และรีบไปพบแพทย์ 4.นําแมวไปวัคซีนโรคพิษสุนัขบ้าทุกปี 5.กําจัดพยาธิภายนอกของแมว เช่น เห็บ หมัด 6.ไม่ควรให้แมวมาเลียตามร่างกาย และภาชนะใส่อาหารของคน 7.ควรเลี้ยงแบ่งแยกเป็นสัดส่วนและไม่ปล่อยให้ออกไปคลุกคลีกับสัตว์นอกบ้าน 8.กําจัดสิ่งขับถ่ายของน้องแมว โดยการใส่ถุงมือและล้างมือทุกครั้ง รวมทั้งการทําความสะอาดถาดรองสิ่งขับถ่ายบ่อย ๆ 9.ดูแลเด็ก ๆ ไม่ให้เด็กเล่นทรายที่มีสิ่งขับถ่ายของแมว
*************************************** 9 กันยายน 2561